**บทที่ 3**

**วิธีการดำเนินการศึกษาวิจัย**

การวิจัยเรื่อง การจัดการความรู้เพื่อพัฒนาผลิตภัณฑ์ผ้าทอภูมิปัญญาท้องถิ่น ตามแนวเศรษฐกิจพอเพียง เป็นการวิจัยเชิงคุณภาพ (Qualitative Research) โดยมีวัตถุประสงค์ 1) เพื่อศึกษาการจัดการความรู้ผลิตภัณฑ์ผ้าทอภูมิปัญญาท้องถิ่นตามแนวเศรษฐกิจพอเพียง 2) เพื่อพัฒนาผลิตภัณฑ์ผ้าทอภูมิปัญญาท้องถิ่นตามแนวเศรษฐกิจพอเพียง ผู้วิจัยได้ดําเนินการตามขั้นตอนดังต่อไปนี้

**ระเบียบวิธีวิจัย**

การวิจัยครั้งนี้เป็นการวิจัยเชิงคุณภาพ (Qualitative Research) ผู้วิจัยดําเนินการตามขั้นตอนการวิจัยปฏิบัติการแบบมีส่วนร่วมของ ชัชวาลย์ ทัตศิวัช (ม.ป.ป.) ประยุกต์เข้ากับหลักการมี ส่วนร่วมกับชุมชนดังนี้

1. ระยะเตรียมการวิจัย (Pre-research Phase)

1.1 การสร้างความสัมพันธ์กับชุมชน (Build-up Rapport) โดยวิธีการสร้าง

ความสัมพันธ์กับชุมชนที่ดีที่สุดคือการปฏิบัติตัวของนักวิจัยที่สอดคล้องกับวิถีชีวิตของคนในชุมชน

1.2 การสํารวจศึกษาชุมชน (Surveying and Studying Community)

เป็นขั้นตอนของการศึกษาข้อมูลที่เป็นลักษณะทางกายภาพและแหล่งทรัพยากรต่าง ๆ ภายในชุมชน

รวมถึงการศึกษาข้อมูลพื้นฐานด้านประชากรสังคมเศรษฐกิจวัฒนธรรมและการเมือง

1.3 คัดเลือกชุมชน (Selecting Community) โดยทั่วไปแล้วการคัดเลือกชุมชนจะยึดหลักการเลือกชุมชนที่ด้วยโอกาสในการพัฒนา (Disadvantage Community) เพื่อเป้าหมายในการยกระดับคุณภาพชีวิตและสร้างโอกาสความเท่าเทียมในการพัฒนากับชุมชนอื่น

1.4 การเข้าสู่ชุมชน (Entering Community) ข้อมูลชุมชน นับเป็นสิ่งสําคัญ

และเป็นประโยชน์อย่างยิ่งต่อการนํามาประกอบการพิจารณาตัดสินใจกําหนดพื้นที่ดําเนินการ ซึ่ง

ข้อมูลดังกล่าวควรเป็นข้อมูลที่มีรอบด้าน

1.5 การเตรียมคนและเครือข่ายความร่วมมือในขั้นตอนนี้ กําหนดให้เป็น

ขั้นตอนสุดท้ายของระยะก่อนการวิจัย โดยมุ่งหมายให้เกิดความพร้อมในการดําเนินการวิจัย

ซึ่งเป็นระยะต่อไปและก่อให้เกิดการประสานงานที่ดีเพื่อความสะดวกต่อการดําเนินงานวิจัย

2. ระยะดําเนินการวิจัย (Research Phase) ประกอบด้วย

2.1 การศึกษาและวิเคราะห์ปัญหาชุมชน (Problem Identification and

Diagnosis) ในชั้นนี้เน้นการศึกษาวิเคราะห์ชุมชนและการให้การศึกษากับชุมชน (Community

Education Participation-CEP) โดยเน้นไปที่กระบวนการเรียนรู้ด้วยการปฏิบัติ โดยวิธีการจะใช้

การอภิปรายถกปัญหา (Dialoque)

2.2การพิจารณาความเหมาะสมและความเป็นไปได้ของโครงการ (Project

Appraisal and Identification) เมื่อมีการวิเคราะห์โครงการโดยการประเมินความต้องการของชุมชน

2.3 การกําหนดแผนงานโครงการและการจัดการ (Planning Phase) กิจกรรม

ในช่วงนี้จะเป็นกระบวนการติดสินใจร่วมกันเพื่อคัดเลือกโครงการและกิจกรรมที่จะต้องดําเนินการ

2.4 การปฏิบัติตามโครงการ (Implementation Phase) เป็นขั้นตอนที่สําคัญ

อีกขั้นตอนหนึ่งโดยคําถามที่ผู้วิจัยจะต้องใช้ถามกันในกลุ่มหรือในคณะทํางานเพื่อการดําเนินการใน

ชั้นนี้คือใครทําอะไรที่ไหนเมื่อไรและอย่างไร

3. ระยะการติดตามและประเมินผลโครงการ (Monitoring and Evaluation

Phase) เป็นขั้นตอนที่เกี่ยวกับการการวัดผลสําเร็จของโครงการ ซึ่งหากโครงการสามารถดําเนินการได้

อย่างเหมาะสมและอย่างต่อเนื่อง

**จากขั้นตอนข้างต้นผู้วิจัยจะดําเนินการเก็บรวบรวมข้อมูลตามแผนภูมิต่อไปนี้**

**ติดตามและประเมินผล**

- วิเคราะห์ข้อมูล

- เผยแพร่ข้อมูลสารสนเทศ ภูมิปัญญาท้องถิ่น

**ดําเนินการ**

- รวบรวมความรู้ภูมิปัญญา ท้องถิ่น

- สังเคราะห์ข้อมูลภูมิปัญญาท้องถิ่น

- คัดเลือกภูมิปัญญา ท้องถิ่น

- เตรียมบุคคลากรรวบรวม ข้อมูลภูมิปัญญาท้องถิ่น

**เตรียมการ**

- การสร้างความสัมพันธ์กับชุมชน

- การสํารวจศึกษาชุมชน

-คัดเลือกภูมิปัญญาท้องถิ่น

- เตรียมบุคคลากรรวบรวม ข้อมูลภูมิปัญญาท้องถิ่น

**การมีส่วนร่วมของชุมชน ได้แก่ ผู้ครองมรดกภูมิปัญญาท้องถิ่น ตัวแทนชาวบ้านที่เกี่ยวข้องกับงานผ้า (การทอผ้า การตัดผ้า การปักผ้า การปะผ้า) ผู้นำชุมชน และหน่วยงานภาครัฐ**

แผนภูมิที่ 1 แสดงขั้นตอนการดําเนินการวิจัย

**ผู้ให้ข้อมูลสำคัญ**

ผู้ให้ข้อมูลสำคัญ (key information) จำนวน 20 คน ประกอบด้วย

1. ชาวบ้านที่เกี่ยวข้องกับงานผ้า (การทอผ้า การตัดผ้า การปักผ้า การปะผ้า) จำนวน 8 คน

2. นักเรียนชั้นมัธยมศึกษาปีที่ 2 โรงเรียนหนองไผ่ จำนวน 20 คน

3. ผู้นำชุมชน จำนวน 1 คน

4. หน่วยงานภาครัฐ จำนวน 1 คน

**เครื่องมือที่ใช้ในการวิจัย**

ในการศึกษาวิจัยครั้งนี้เพื่อได้มาซึ่งข้อมูล และคำตอบที่เป็นจริง ครอบคลุมประเด็นอย่าง

สมบูรณ์ตามวัตถุประสงค์ของการวิจัยที่มุ่งศึกษา เนื่องจากในการศึกษา ครั้**งนี้** ผู้วิจัยได้ใช้รูปแบบการวิจัยเชิงคุณภาพ (Qualitative Research) จึงได้ค้นคว้าข้อมูลทางด้านเอกสาร และใช้การสัมภาษณ์ เชิงลึก (In-depth Interview) เป็นเครื่องมือที่ใช้ในการศึกษาและ รวบรวมข้อมูล โดยมีรายละเอียด ดังนี้

1. ข้อมูลทางด้านเอกสาร ผู้วิจัยได้ค้นคว้าและข้อมูลโดยการค้นหาทาง Internet จาก

Website ต่าง ๆ โดยใช้คอมพิวเตอร์ ข้อมูลจากส่วนราชการ วารสารวิชาการ และจากตำราต่าง ๆ รวมไปถึงแนวคิด ทฤษฎีที่เกี่ยวข้องกับการจัดการสารสนเทศและภูมิปัญญาท้องถิ่น

2. การสัมภาษณ์เชิงลึก สามารถกระทำได้ 3 ระดับ คือ 1) การสัมภาษณ์แบบเป็นทางการ

คือการสัมภาษณ์ การนัดแนะ เวลา สถานที่แน่นอนไว้ก่อน 2) การสัมภาษณ์แบบไม่เป็นทางการ

คือการสัมภาษณ์โดยการพบปะโดยส่วนตัว 3) การสัมภาษณ์แบบพูดคุยเป็นกันเอง คือ การพูดคุย

กันธรรมดา การพูดคุยเป็นไปตามธรรมชาติ

ข้อมูลจากการสัมภาษณ์เชิงลึก

2.1 การกำหนดประเด็นคำถาม เพื่อใช้เป็นเครื่องมือในการสัมภาษณ์เชิงลึก (In-depth Interview) โดยผู้วิจัยใช้การสัมภาษณ์แบบไม่เป็นทางการโดยการเตรียมแนวคำถามการสัมภาษณ์ไว้ ล่วงหน้า เพราะสามารถยืดหยุ่น และกระทำได้โดยง่าย และมีความต่อเนื่องของคำถาม สามารถ เจาะลึก การตั้งแนวคำถามหลักไว้ก่อนล่วงหน้าเป็นแบบกว้าง ๆ เพื่อให้มีจุดยืนและประเด็น ที่ต้อง สัมภาษณ์ ใช้ลักษณะคำถามแบบปลายเปิดไม่มีการกำหนดหรือเรียงลำดับหัวข้อคำถาม แต่เป็นการสนทนาแบบธรรมชาติ และไม่สร้างความอึดอัดแก่ผู้ถูกซักถาม

สำหรับการสัมภาษณ์ สามารถสรุปได้ 2 แบบ ดังนี้

2.1.1 การสัมภาษณ์แบบเปิดกว้างไม่จำกัดคำตอบ เพื่อให้ผู้สัมภาษณ์มีความเป็น

อิสระที่จะเล่าเรื่องต่าง ๆ ของตนเอง ครอบครัว และการประกอบอาชีพเสริม ผู้วิจัยได้ใช้แนวคำถามนี้

สำหรับกลุ่มเป้าหมาย ซึ่งจะถามในเรื่องความเป็นอยู่ กระบวนการเข้าสู่อาชีพ การร่วมกิจกรรมของ

สมาชิกกลุ่มอาชีพ การประกอบอาชีพเสริม เครือข่ายการประกอบอาชีพเสริม เป็นต้น รวมถึงผู้วิจัย ใช้การสังเกตพฤติกรรมของผู้ถูกสัมภาษณ์ควบคู่ไปด้วยทุกครั้ง

2.1.2 การสัมภาษณ์ แบบเจาะลึก หรือการสัมภาษณ์แบบมีจุดสนใจโดยเฉพาะ เป็นการสัมภาษณ์เจาะจงในเรื่องที่เป็นจุด สนใจของผู้วิจัย ซึ่งส่วนใหญ่เป็นเรื่องความเป็นอยู่ของครอบครัว ผู้วิจัยได้ใช้แนวคำถามนี้ถามกลุ่มเป้าหมายที่ประกอบอาชีพเสริมด้วยการทอผ้า

2.2 ใช้การจดบันทึก และการบันทึกเสียงของผู้ให้ข้อมูลสำคัญ

วิธีการจดบันทึกโดยละเอียดภายหลังจากที่ได้จากการสนทนา การสัมภาษณ์ การบันทึก การสังเกต เพื่อป้องกันการลืม การตั้งสมมติฐานชั่วคราวจากการวิเคราะห์ข้อมูล ภาคสนาม ช่วยให้ สามารถเรียบเรียงความคิดในการวางแผนงานต่อไป นอกจากนี้ยังช่วยให้สรุปข้อมูลได้เป็นระยะ ๆ อีกด้วย ส่วนใหญ่การสังเกตจะทำไปควบคู่ไปกับการสัมภาษณ์ บางกรณีอาจจะสังเกตโดยอิสระได้ การบันทึกเกี่ยวกับการสังเกต จะประกอบทั้งการสังเกตภายใน (ตัวผู้วิจัย) และการสังเกตภายนอก คือสิ่งที่นักวิจัยสังเกตเฝ้าดู เกี่ยวกับบุคคลอื่น ๆ

2.3 การบันทึกเสียงของผู้ให้ข้อมูลสำคัญ ผู้วิจัยจะทำการขออนุญาตใช้เครื่องบันทึกเสียง

เมื่อผู้ให้ข้อมูลสำคัญไม่ขัดข้อง ผู้วิจัยจะได้บันทึกเสียงไว้ ทำให้สามารถเก็บรายละเอียดของข้อมูล

ได้มากขึ้น โดยไม่ต้องพะวงกับการจดบันทึกภายหลัง ทำให้การสนทนาเป็นไปอย่างธรรมชาติ และ

สามารถที่จะสังเกตดูอากัปกิริยาของผู้ให้ข้อมูล และสิ่งแวดล้อมในสถานการณ์นั้น ๆ ได้อย่างเต็มที่

ในกรณีที่ผู้ให้ข้อมูลไม่เต็มใจ ผู้วิจัยก็จะไม่ใช้เทปบันทึกเสียง เพื่อให้ผู้ให้ข้อมูลสำคัญสบายใจใน

การให้ข้อมูลเพื่อให้ข้อมูลที่ได้

3. ขั้นตอนการดำเนินงาน มีขั้นตอนการดำเนินงาน 3 ขั้นตอน ได้แก่

ขั้นตอนที่ 1 การสร้างเครื่องมือ โดยนำแนวทางการบริหารจัดการการสร้างอาชีพ

เสริมมาสร้างเป็นข้อคำถามในแบบสัมภาษณ์ซึ่งเครื่องมือการวิจัยผ่านการตรวจสอบเชิงเนื้อหา

(Content Validity) จากผู้เชี่ยวชาญ

ขั้นตอนที่ 2 สัมภาษณ์ผู้ให้ข้อมูลสำคัญ ตามแนวทางและประเด็นซึ่งกำหนดไว้เพื่อให้ได้

ข้อมูลตามวัตถุประสงค์

ขั้นตอนที่ 3 การวิเคราะห์ข้อมูล จากการสัมภาษณ์ และนำข้อมูลที่ได้จากการสัมภาษณ์

มาจัดเป็น Category ใช้การวิเคราะห์สรุปเนื้อหาและการจัดกลุ่มข้อมูล

**การเก็บรวบรวมข้อมูล**

การวิจัยครั้งนี้ ผู้วิจัยได้ดำเนินการเก็บรวบรวมข้อมูล ดังนี้

1. การศึกษาข้อมูลจากเอกสาร (Documentary Research) ผู้วิจัยได้ศึกษาแนวคิด ทฤษฎี

ต่าง ๆ ที่เกี่ยวข้องกับการศึกษา บทความ วารสารวิชาการ สืบค้นข้อมูลจากอินเทอร์เนต (Internet)

และงานวิจัยที่มีผู้ศึกษาไว้ในแง่มุมต่าง ๆ ที่เกี่ยวข้อง

2. การเก็บรวบรวมข้อมูลจากการสัมภาษณ์ (Interview)

2.1 ผู้วิจัยได้กำหนดวัน เวลา และสถานที่สัมภาษณ์ผู้ให้ข้อมูลสำคัญ (Key Informants)

2.2 ผู้วิจัยได้ดำเนินการสัมภาษณ์ โดยใช้วิธีการจดบันทึกการสัมภาษณ์ผู้ให้ข้อมูล

สำคัญ (Key Informants) และการบันทึกเสียง

2.3 ผู้วิจัยได้รวบรวมข้อมูลจากผู้ให้ข้อมูลสำคัญ (Key Informants) แล้วนำมา

วิเคราะห์ พร้อมทั้งแยกแยะจับประเด็นอีกทั้งตัดคำพูดบางคำที่ไม่เหมาะสม และไม่เกี่ยวข้องกับ

การวิจัยออกไป เพื่อให้ข้อมูลนั้นเป็นไปตามระเบียบวิธีวิจัยเชิงคุณภาพ (Qualitative Research)

**ระยะเวลาในการเก็บข้อมูลและสถานที่**

การวิจัยครั้งนี้ใช้เวลาในการเก็บรวบรวมข้อมูล ตั้งแต่เดือนมีนาคมถึงเดือนเมษายน

พ.ศ. 2564 และสถานที่ที่ใช้ในการเก็บข้อมูล ได้แก่ โรงเรียนหนองไผ่ และกลุ่มวิสาหกิจชุมชนบ้านนาทุ่ง หมู่ที่ 11 ตำบลท่าแดง อำเภอหนองไผ่ จังหวัดเพชรบูรณ์

**การวิเคราะห์และการตรวจสอบข้อมูล**

ในการศึกษาวิจัยครั้งนี้ใช้การวิเคราะห์ข้อมูลวิธีการเชิงคุณภาพ โดยเป็นการวิเคราะห์ข้อมูลโดยวิธีการวิเคราะห์เนื้อหา (Content Analysis) เครื่องมือเก็บข้อมูลใช้แนวคำถามซึ่งผู้วิจัย ได้กำหนดดำเนินการวิเคราะห์ข้อมูล

เมื่อผู้วิจัยเก็บรวบรวมข้อมูลทั้งเอกสารและภาคสนามได้เพียงพอต่อการศึกษาตาม วัตถุประสงค์บ้างแล้ว ผู้วิจัยได้ทำการวิเคราะห์ข้อมูลขั้นต้น โดยนำมาจัดหมวดหมู่ให้เป็นระเบียบ ตามเค้าโครงเรื่อง แล้วสรุปออกมา เพื่อเป็นแนวทางในการวิเคราะห์และหาข้อมูลเพิ่มเติมต่อไป หลังจากนั้นมีการเก็บรวบรวมข้อมูลเพิ่มเติมในส่วนที่ยังไม่สมบูรณ์ โดยการสัมภาษณ์ซ้ำในบางประเด็นที่เป็นประโยชน์ต่อการวิเคราะห์ข้อมูลมากขึ้น และทำการวิเคราะห์ข้อมูลอีกครั้งหนึ่ง ซึ่งให้ได้ข้อมูลที่ถูกต้องและเป็นจริงมาก และผู้วิจัยได้ใช้การตรวจสอบคุณภาพของข้อมูลแบบสามเส้า กรณีการสัมภาษณ์กลุ่มตัวอย่าง (Interview) โดยมีรายละเอียด ดังนี้

การตรวจสอบข้อมูลสามเส้าด้านบุคคล กล่าวคือ ผู้วิจัยได้ตรวจสอบสามเส้าด้านบุคคล

จำนวน 2 กลุ่ม คือ

กลุ่มที่ 1 สัมภาษณ์เจ้าหน้าที่ของรัฐ ที่มีความรู้ความเข้าใจเกี่ยวกับผ้าทอภูมิปัญญาท้องถิ่น

กลุ่มที่ 2 สัมภาษณ์ผู้นำกลุ่ม จำนวน 2 กลุ่มอาชีพ หากได้ข้อมูลเหมือนกันหรือ

ตรงกันก็หมายความว่า ข้อมูลที่ได้จากการวิจัยครั้งนี้ เป็นข้อมูลเชิงคุณภาพที่เชื่อถือได้